EkBass/fiwiki-20250220-pages-articles huggingface dataset:
Tanner Pearson

Tanner Pearson (s. 10. elokuuta 1992 itchener, Kanada) on kanadalainen jääkiekkoilija, joka edustaa NHL-seura Vegas Golden Knightsia. Vasemmalta laukovan Pearsonin pelipaikka on laitahyökkääjä. Los Angeles Kings varasi hänet numerolla 30. vuoden 2012 varaustilaisuudessa. Pearson debytoi NHL:ssä kaudella 2013–14 pelaten runkosarjassa 25 ottelua tehoin 3+4 ja pudotuspeleissä 24 ottelua tehoin 4+8. Hän oli mukana voittamassa Los Angeles Kingsille Stanley Cupin kaudella 2013–14. Huhtikuussa 2021 hän teki Canucksin kanssa kolmevuotisen jatkosopimuksen. https://www.tsn.ca/vancouver-canucks- sign-f-tanner-pearson-to-three-year-extension-1.1620390 Syyskuussa 2023 Canucks kauppasi Pearsonin ja kolmannen kierroksen varausvuoron vuoden 2025 varaustilaisuudessa Montreal Canadiensiin vaihdossa Casey DeSmithiin. https://www.nytimes.com/athletic/4879967/2023/09/19/canucks-canadiens-trade- pearson-desmith/ Elokuussa 2024 Pearson siirtyi tryout-sopimuksella Vegas Golden Knightsiin. https://www.nhl.com/goldenknights/news/vegas-golden- knights-sign-forward-tanner-pearson-to-professional-tryout-agreement Lokakuussa Pearson solmi Golden Knightsin kanssa vuoden mittaisen ja 775 000 dollarin arvoisen sopimuksen. Kanadan alle 18-vuotiaiden maajoukkueessa Pearson voitti MM-pronssia vuonna 2012. https://www.hockeycanada.ca/en- ca/news/2012-nr-007-en == Tilastot == 2010–2011 Barrie Colts OHL 66 15 27 42 35 – – – – – 2011–2012 Barrie Colts OHL 60 37 54 91 37 – – – – – U20 6 1 5 6 6 2012–2013 Los Angeles Kings NHL – – – – – 1 0 0 0 0 Manchester Monarchs AHL 64 19 28 47 14 4 0 1 1 4 2013–2014 Los Angeles Kings NHL 25 3 4 7 8 24 4 8 12 8 Manchester Monarchs AHL 41 17 15 32 18 – – – – – 2014–2015 Los Angeles Kings NHL 42 12 4 16 14 – – – – – 2015–2016 Los Angeles Kings NHL 79 15 21 36 18 5 1 2 3 2 2016–2017 Los Angeles Kings NHL 80 24 20 44 13 – – – – – 2017–2018 Los Angeles Kings NHL 82 15 25 40 27 4 0 0 0 0 2018–2019 Los Angeles Kings NHL 17 0 1 1 8 – – – – – Pittsburgh Penguins NHL 44 9 5 14 13 – – – – – Vancouver Canucks NHL 19 9 3 12 4 – – – – – 2019–2020 Vancouver Canucks NHL 69 21 24 45 27 17 4 4 8 4 2020–2021 Vancouver Canucks NHL 51 10 8 18 26 – – – – – 2021–2022 Vancouver Canucks NHL 68 14 20 34 30 – – – – – 2022–2023 Vancouver Canucks NHL 14 1 4 5 21 – – – – – 2023–2024 Montreal Canadiens NHL 54 5 8 13 21 – – – – – 12 kautta yhteensä NHL 644 138 147 285 230 51 9 14 23 14 == Lähteet == * * http://www.nhl.com/ice/fi/player.htm?id=8476871 Luokka:Kanadalaiset jääkiekkoilijat Luokka:Vegas Golden Knightsin pelaajat Luokka:Los Angeles Kingsin varaamat pelaajat Luokka:Vuonna 1992 syntyneet Luokka:Elävät henkilöt
Riley Sheahan

Riley Michael Sheahan (s. 7. joulukuuta 1991 St. Catharines, Kanada) on kanadalainen jääkiekkoilija, joka edustaa NLA-seura EHC Bieliä. Vasemmalta laukovan Sheahanin pelipaikka on keskushyökkääjä. Sheanan on pelannut yli 600 ottelua NHL-liigassa edustaen useaa eri seuraa. == Lähteet == * * http://www.nhl.com/ice/fi/player.htm?id=8475772&view;=stats Luokka:Kanadalaiset jääkiekkoilijat Luokka:Detroit Red Wingsin varaamat pelaajat Luokka:Vuonna 1991 syntyneet Luokka:Elävät henkilöt
Jouko Niinimäki

Jouko Niinimäki (s. 7. lokakuuta 1966 OuluKuka kukin on 2011, s. 661) mekaanisen prosessitekniikan professori, joka toimi Oulun yliopiston rehtorina. Koulutukseltaan hän on tekniikan tohtori (1998) ja diplomi- insinööri (1992). Niinimäki valittiin rehtoriksi syksyllä 2014. Hän aloitti ensimmäisen viisivuotiskautensa rehtorina 1. tammikuuta 2015. Niinimäen edeltäjä, vuoden 2014 lopussa rehtorikautensa päättänyt Lauri Lajunen, toimi Oulun yliopiston rehtorina vuosina 1993–2014. Niinimäki valittiin 12.6.2019 jatkokaudelle rehtoriksi vuosiksi 2020-2024. Rehtorina häntä seurasi vuoden 2025 alusta Arto Maaninen. == Lähteet == Luokka:Oulun yliopiston professorit Luokka:Oulun yliopiston rehtorit Luokka:Suomalaiset professorit Luokka:Suomalaiset insinöörit Luokka:Vuonna 1966 syntyneet Luokka:Elävät henkilöt
Lieriöopuntiat

Lieriöopuntiat (Cylindropuntia) on pohjoisamerikkalainen kaktuskasvisuku. Sekä suomalainen että tieteellinen nimi viittaavat siihen, että kasvien varsinivelet ovat liereitä. Merkittävin lieriöopuntioiden tuntomerkki ovat piikkien paperimaiset tupet, jotka ennemmin tai myöhemmin karisevat pois.Anderson 2001: 203. == Tuntomerkit == Lieriöopuntiat ovat kasvutavaltaan pensasmaisia tai puumaisia, runsashaaraisia. Varren nivelet ovat lieriömäisiä tai hieman nuijamaisia, suoria, kaljuja, pituudeltaan vaihtelevia ja selvästi nystyisiä. Kääpiöversot eli areolit vaihtelevat muodoltaan; niissä on väkäskarvoja (glokidioita) ja piikkejä, jotka ovat aluksi paperimaisen tupen peittämiä. Lieriöopuntioiden kukata vaihtelevat väriltään: on kelta-, kellanvihreä-, pronssinpuna- ja magentanpunakukkaisia lajeja. Hedelmä on mehevä tai kuiva, tavallisesti lieriömäinen muodoltaan. Myös hedelmät ovat eri lajeilla erivärisiä ja piikikkäitä tai piikittömiä. Niissä on kalpeankeltaisia, kullanruskeita tai joskus harmaita litteitä siemeniä. == Levinneisyys == Lieriöopuntialajeja tavataan melko laajalla alueella Yhdysvaltojen etelä- ja varsinkin lounaisosissa ja Meksikossa pääkaupungin tienoille asti etelässä. Lisäksi yksi laji kasvaa Etelä-Amerikassa ja toinen Karibian alueella. == Lajit == Lieriöopuntioita lienee 33 lajia, joista monet ovat alttiita risteytymään toisten kanssa. Luonnosta on löydetty ainakin yhdeksän risteymälajia.Anderson 2001: 203–215. * Cylindropuntia abyssi * Cylindropuntia acanthocarpa * Cylindropuntia alcahes * Cylindropuntia anteojoensis * Cylindropuntia arbuscula * Cylindropuntia bigelovii * Cylindropuntia californica * Cylindropuntia calmalliana * Cylindropuntia caribaea * Cylindropuntia cedrosensis * Cylindropuntia cholla * Cylindropuntia × congesta * Cylindropuntia davisii * Cylindropuntia × deserta * Cylindropuntia echinocarpa * Cylindropuntia × fosbergii * Cylindropuntia fulgida * Cylindropuntia ganderi * Cylindropuntia imbricata * Cylindropuntia × kelvinensis * Cylindropuntia kleiniae – hoikkalieriöopuntia * Cylindropuntia leptocaulis * Cylindropuntia lindsayi * Cylindropuntia molesta * Cylindropuntia × multigeniculata * Cylindropuntia munzii * Cylindropuntia × neoarbuscula * Cylindropuntia prolifera * Cylindropuntia ramosissima * Cylindropuntia rosea * Cylindropuntia sanfelipensis * Cylindropuntia santamaria * Cylindropuntia spinosior * Cylindropuntia tesajo * Cylindropuntia × tetracantha * Cylindropuntia thurberi * Cylindropuntia tunicata – lieriöopuntia * Cylindropuntia versicolor * Cylindropuntia × viridiflora * Cylindropuntia × vivipara * Cylindropuntia whipplei * Cylindropuntia wolfii == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9. * Finto: Kassu – Kasvien suomenkieliset nimet: Cylindropuntia === Viitteet === == Aiheesta muualla == * Suomen Lajitietokeskus: Lieriöopuntiat – Cylindropuntia Luokka:Opuntioideae
Alban kuningaskunta

Alban kuningaskunta oli nykyisen Skotlannin alueella sijainnut valtio. Se syntyi, kun Kenneth I MacAlpin yhdisti skottien ja piktien valtakunnat vuonna 843. Alba ulottui nykyisestä Argyll ja Butesta aina Caithnessiin saakka, ja siihen kuului suurin osa eteläistä ja keskistä Skotlantia. Alban kuningaskunta oli yksi harvoista Britteinsaarten alueista, jotka kykenivät vastustamaan viikinkien hyökkäyksiä. Viikinkien Irlannin rannikolle ja läntisille saarille perustamat asutukset kuitenkin katkaisivat Alban vanhat siteet Irlantiin, josta skotit olivat alun perin Skotlantiin tulleet. Kuningaskunta jäi entistä pahemmin eristyksiin, kun viikingit valloittivat myös Etelä-Englannin. Pohjanmiesten vetäydyttyä Englannista pyrkivät englantilaiset valloittamaan alueita Albalta. Kuningas Malcolm II pystyi lopulta lyömään englantilaiset Carhamin taistelussa vuonna 1016 tai 1018. Malcolmin seuraaja Duncan I nousi valtaistuimelle vuonna 1034. Hän liitti Albaan Strathclyden, Cumbrian ja Lothianin. Siitä lähtien Alba alkoi nimenä hiljalleen hävitä, ja kuninkaita ryhdyttiin kutsumaan “skottien kuninkaiksi”. == Lähteet == Luokka:Euroopan entiset monarkiat Luokka:Skotlannin historia
Drew LeBlanc

Andrew John LeBlanc (s. 19. kesäkuuta 1989 Duluth, Yhdysvallat) on yhdysvaltalainen jääkiekkoilija. NHL:ssä LeBlanc on pelannut kaksi ottelua kaudella 2012–13 ilman tehopisteitä. Hän edusti Yhdysvaltain jääkiekkomaajoukkuetta vuoden 2013 MM-kisoissa, joissa pelatuissa kuudessa ottelussa tilille tuli kolme syöttöpistettä. LeBlanc saavutti lopulta kisoista USA:n kanssa pronssia joukkueen kaadettua pronssiottelussa Suomen. == Lähteet == * Luokka:Yhdysvaltalaiset jääkiekkoilijat Luokka:Vuonna 1989 syntyneet Luokka:Elävät henkilöt
Micmacin kieli

Micmac on mi’kmaq-intiaanien puhuma uhanalainen algonkin-kieli. Sitä puhuu äidinkielenä runsas ihmistä. Puhujat asuvat Kanadassa kolmella paikkakunnalla: Listugujssa Quebecissä, Big Covessa New Brunswickissa ja Eskasonissa Nova Scotiassa. Yhdysvalloissa micmacin puhujat ovat keskittyneet Bostonin kaupungin ympäristöön. == Lähteet == Luokka:Algonkin-kielet Luokka:Kanadan kielet Luokka:Yhdysvaltain kielet
Panagiótis Koné

Panagiótis Geórgios Koné (; s. 26. heinäkuuta 1987 Tirana, Albania) on Albaniassa syntynyt kreikkalainen jalkapalloilija, joka edustaa australialaista Western Unitedia. Hän pelasi usean vuoden ajan Italiassa. Oikeajalkainen Koné on pelipaikaltaan hyökkäävä keskikenttäpelaaja. Hän pelaa myös Kreikan jalkapallomaajoukkueessa. == Seurajoukkueura == Koné edusti nuoruudessaan Olympiakos FC:tä ja ranskalaista RC Lensiä. Ammattilaisdebyyttinsä hän teki vuonna 2005 AEK Ateena FC:n riveissä. Hän edusti seuraa vuodet 2005–2008. Vuonna 2008 Koné siirtyi niin ikään Kreikan Superliigassa pelanneeseen Iraklis FC:hen, josta hän lähti vuonna 2010 Serie A:n Brescia Calcioon riitauduttuaan Iraklisin kanssa. Bresciaa Koné edusti kaksi kautta, joista toisen hän pelasi lainalla Bologna FC:ssä Brescian pudottua Serie B:hen. Hän teki laina-aikanaan vaikutuksen Bolognaan, ja näin seura osti hänet vuonna 2012. Bolognassa Koné oli yksi avainpelaajista pelattuaan jokaisella kaudellaan noin 30 ottelua. MM-kisojen 2014 jälkeen Koné siirtyi Udinese Calcioon Bolognan pudottua Serie B:hen. Udinesessä Koné on ollut heti tärkeä pelaaja. == Maajoukkueura == Koné on pelannut Kreikan nuorten maajoukkueissa. Kreikan jalkapallomaajoukkueessa debyytti tapahtui marraskuussa 2010 Itävaltaa vastaan. Ensimmäinen maaottelumaali syntyi kesäkuussa 2014 ystävyysottelussa Boliviaa vastaan. Hän oli mukana myös kesän 2014 MM-kisoissa, joissa Koné pelasi jokaisessa ottelussa, kun Fernando Santosin valmentama ryhmä selviytyi sensaatiomaisesti 16 parhaan joukkoon. == Lähteet == * * http://www.national-football- teams.com/player/40616/Panagiotis_Kone.html Luokka:Elävät henkilöt Luokka:Kreikkalaiset jalkapalloilijat Luokka:Vuonna 1987 syntyneet
Liikkumattomuus

Liikkumattomuudella tarkoitetaan istumista, makaamista ja muuta mahdollista paikallaanoloa valveillaoloaikana. Liikunnan puute eli liikuntaharrastuksen vähäisyys ei ole sama asia kuin liikkumattomuus. Tutkimusten mukaan runsas päivittäinen istuminen ja muu paikallaanolo saattavat aiheuttaa lukuisia terveyshaittoja. Muun muassa metabolisen oireyhtymän vaara kasvaa ja tuki- ja liikuntaelinsairaudet lisääntyvät runsaan istumisen myötä. Istuminen on tupakoinnin, liikunnan puutteen ja ylipainon kaltainen itsenäinen terveydellinen riskitekijä. Suositukset täyttävä tai ylittävä liikunta ei suojaa istumisen aiheuttamilta terveysriskeiltä. Runsas istuminen on yleistä kaiken ikäisillä. Terveyshaitat ulottuvat koko väestöön. Suomessa 46 % naisista ja 51 % miehistä istuu vähintään 6 tuntia päivässä. Yhdysvalloissa luvut ovat vieläkin suurempia, sillä siellä istumiseen käytetty aika on 8,5 tuntia päivässä. Kiihtyvyysmittarilla voidaan mitata istumiseen käytettyä aikaa objektiivisesti. Objektiivinen mittaaminen antaa luotettavampaa tietoa istumisen kokonaisajasta ja terveysriskeistä kuin itseraportointi. UKK- instituutin laskelman mukaan liikkumattomuus maksaa Suomessa 1–2 miljardia euroa vuodessa.http://www.hs.fi/kotimaa/a1411872000948 == Lähteet == *Vuori, Ilkka ja Laukkanen, Raija. ”Vaarantaako istuminen terveytesi?”. Suomen Lääkärilehti 2010;65(39):3108–3109. *Vasankari, Tommi. Runsas istuminen lisää kuolemanriskiä. Suomen lääkärilehti 2014; 69 (25–32): 1867–1870. ===Viitteet=== Luokka:Fysiologia
Niasin kieli

Nias on malaijilais-polynesialainen kieli, jota puhutaan Indonesiassa Niasin saarella ja Batusaarilla. Sitä puhuu vuoden 2000 väestönlaskennan mukaan äidinkielenään ihmistä. == Lähteet == Luokka:Luoteissumatralaiset kielet Luokka:Indonesian kielet
FS Phlégéton (1853)

Phlégéton oli 1854 palvelukseen otettu Ranskan laivaston puurunkoinen korvetti. == Valmistus == Alus tilattiin Cherbourgin laivastontelakalta, missä köli laskettiin 24. huhtikuuta 1850. Se laskettiin vesille 25. huhtikuuta 1853 ja otettiin palvelukseen 17. maaliskuuta 1854.dossiersmarine.free.fr == Palvelus == Palvelukseen oton jälkeen alus osallistui 1854 Krimin sotaan Mustallamerellä ja seuraavana vuonna Itämerellä. Alus lähti 22. toukokuuta 1855 toiselle purjehdukselle Kertsin niemimaan edustalle ja saapui Kamieshin redille 27. heinäkuuta. Se lähti Cherbourgista Kiinaan 17. joulukuuta 1856 tykkivene Dragonnen kanssa. Aluksen aseistus vaihdettiin 1863 neljäksi 160 millimetrin ja neljäksi 220 millimetrin tykiksi. Alus poistettiin alusluettelosta 28. toukokuuta 1868. == Lähteet == Luokka:Ranskan laivaston korvetit Luokka:Ranskan Indokiinan sota (1858–1863) Luokka:Krimin sota
Nia (täsmennyssivu)

Nia voi tarkoittaa seuraavia asioita: *nia, liikuntamuoto *Nia, etunimi *nias, Indonesiassa puhuttu kieli (kielikoodi `nia`)
Heikoisten seisake

Heikoisten seisake (ratakm 167+277) on lakkautettu rautatieliikennepaikka Varsinais-Suomessa Paimion kaupungissa rataosuudella Helsinki–Turku. Seisake avattiin 1. kesäkuuta 1940. Se oli tarkoitus avata jo joulukuussa 1939, mutta talvisota myöhästytti avaamista. Matkustajaliikenne lakkautettiin 1. joulukuuta 1955, jolloin myös koko seisake lakkautettiin. Entisen seisakkeen vieressä oli puomeilla varustettu tasoristeys nimeltään Heikoinen ja nykyään se on korvattu Iso-Heikoistentien sillalla. == Lähteet == Luokka:Varsinais- Suomen lakkautetut rautatieliikennepaikat Luokka:Paimion liikenne Luokka:Paimion rakennukset ja rakennelmat
Dendrocereus

Dendrocereus on trooppinen kaktuskasvisuku, jonka nimessä yhdistyvät kreikan sana dendron ’puu’ ja latinan cereus ’vahakynttilä’. Sukuun kuuluu yksi tai kaksi lajia. Lajit on joskus viety sukuun Acanthocereus.Anderson 2001, s. 216. == Tuntomerkit == Kasvit ovat puumaisia, ja niissä on paljon pystyjä tai riippuvia oksia ja hyvin kehittynyt runko. Varren nivelet ovat tavallisesti lyhyitä ja liereitä. Niissä on 3–5 korkeaa särmää, joiden laidat ovat aaltomaisia. Kääpiöversoissa ei ole pitkiä karvoja ja piikitkin voivat joskus puuttua. Kukat kehittyvät versojen kärkiin ja kasvi kukkii öisin. Muodoltaan kukat ovat suppilomaisia, väriltään valkoisia. Kukan tyvi on lieriömäinen ja pienten, taakse kääntyvien suomujen peittämä. Kehälehdet ovat harittavia. Emin vartalon tyviosassa (perikarpellissa) on muutamia areoleja muutamine piikkeineen. Hedelmät ovat pallomaisia tai päärynämäisiä, avautumattomia, paljaspintaisia ja vihreitä. Ne sisältävät ruskeita siemeniä. == Levinneisyys == Dendrocereus-kaktukset kasvavat Karibialla Kuuban ja Hispaniolan saarilla. == Lajit == *Dendrocereus nudiflorus *Dendrocereus undulosusAnderson 2001, s. 216–217. == Lähteet == * Anderson: The Cactus Family. Portland, Oregon: Timber Press, 2001. ISBN 0-88192-498-9. === Viitteet === Luokka:Kaktuskasvit
Denmoza rhodacantha

Denmoza rhodacantha on kaktuskasveihin kuuluvan sukunsa ainoa laji. Tieteellinen sukunimi on johdettu Argentiinan Mendoza-nimisestä provinssista, mistä kasvi ensimmäisen kerran tavattiin. Aiemmin se on luokiltetu milloin mihinkin kaktussukuun (vrt. synonyymit tuonnempana), viimeksi ennen oman sukunsa muodostamista hopeapylväisiin (Cleistocactus).Anderson 2001: 217 == Ulkonäkö ja koko == Lajin yksilöt kasvavat yksittäin ja ovat pallomaisia tai lyhyen pylväsmäisiä. Korkeutta voi kertyä puolitoista metriä, ja varsi on läpimitaltaan 20–30 cm. Varren uurteita voi olla jopa 30 ja ne voivat olla senttimetrin syvyisiä. Ruskehtavan punaisia, vanhemmiten harmaiksi muuttuvia piikkejä kantavat kääpiöversot eli areolit ovat aluksi erillisiä, mutta kasvavat yhteen myöhemmin. Areolissa on tavallisesti yksi 2–3 cm:n pituinen keskuspiikki (voi puuttuakin) ja 8-10 äimämäistä säteittäispiikkiä. Piikkien värin muuttumisen vuoksi nuori ja vanha kasvi ovat erinäköisiä. Kukat sijaitsevat areoleissa, ja kukan tuottavassa areolissa on usein useita pitkiä ja ruskeita sukasia sekä jopa seitsemän senttimetrin mittaisia piikkejä. Kukalliset areolit sijaitsevat varren latvassa. Kasvi kukkii päivisin putkimaisin, vastakohtaisin ja kirkkaanpunaisin kukin. Pohjusmalja on tavallisesti käyrä ja hieman laajentunut emin tyven yläpuolelta. Emin tyvellä, ns. perikarpellissa, on pieniä, alustaansa vasten painuneita suomuja. Heteenpalhot ovat punaisia, ja ponnet pistävät ainakin sentin päähän ulos kehäputkesta. Kukassa on myös mesiäisiä joutoheteistä muodostuneine kauluksineen ja karvoineen. Hedelmä on pallomainen, kypsänä kuiva ja avautuva. Sen pinnalla on lyhyiden hiusmaisten piikkien muodostamia tupsuja. == Levinneisyys == Denmoza rhodacantha -kaktuksen levinneisyys rajoittuu Argentiinan länsi- ja luoteisosiin, missä se kasvaa Mendozasta Saltaan Andien itärinteillä. == Synonyymit == *Echinocactus rhodacanthus Salm-Dyck 1834 *Echinopsis rhodacantha (Salm-Dyck) Förster 1846 *Cleistocactus rhodacanthus (Salm-Dyck) Lemaire 1861 *Pilocereus erythrocephalus K. Schumann 1897 *Cereus ertyhrocephalus (K. Schuman) A. Berger 1905 *Cereus rhodacanthus (Salm-Dyck) F. A. C. Weber ex A. Berger 1929 *Denmoza erythrocephala (K. Schuman) A. Berger 1929 == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === Luokka:Kaktuskasvit
Mundang

Mundang on Tšadissa ja Pohjois-Kamerunissa puhuttu nigeriläis-kongolainen kieli. Sitä puhuu äidinkielenä ihmistä. Mundangin lähimmät sukukielet ovat pam ja mono. == Lähteet == Luokka:Voltankongolaiset kielet Luokka:Tšadin kielet Luokka:Kamerunin kielet
Trulli GP

Trulli Formula E Team oli sveitsiläinen Formula E -talli, joka kilpaili sarjassa sen debyyttikaudesta 2014 lähtien. Trulli GP on entisen Formula 1 -kuljettaja Jarno Trullin perustama talli yhdessä Francesco Guarnierinin kanssa. Talli toimii teknisessä yhteistyössä Drayson Racing Technologiesin kanssa. Kaudella 2014–2015 tallin kuljettajina toimivat tallin toinen omistaja Jarno Trulli sekä sarjan toinen naiskuskeista Michela Cerruti. Cerrutin paikan otti Miamin GP:stä lähtien Vitantonio Liuzzi ja Liuzzin paikan otti Lontoon GP:ssä Alex Fontana. Trulli kilpaili numerolla 10. Cerruti, Liuzzi sekä Fontana ajoivat numerolla 18. Talli saavutti 17 pistettä sijoittuen tallipisteissä viimeiseksi. Kaudella 2015–16 tallissa jatkoivat Jarno Trulli ja Vitantonio Liuzzi. Trulli kuitenkin ilmoitti ennen kauden alkua väistyvänsä ajotehtävistä, ja hänen paikkansa otti meksikolainen Salvador Durán. Tallin autot eivät läpäisseet ajoissa FIA:n tuomariston suorittamaa tarkastusta avauskisassa Kiinassa, minkä vuoksi kuljettajat eivät voineet osallistua kilpailuun. Malesian osakilpailussa Trulli korvasi Duránin sopimuserimielisyyksien vuoksi, mutta tallin autot eivät läpäisseet FIA:n tarkastusta eivätkä voineet taaskaan osallistua kilpailuun. Joulukuussa 2015 talli ilmoitti, että se vetäytyy Formula E -sarjasta eikä osallistu jäljellä oleviin osakilpailuihin. ==Tulokset== Vuosi Runko Renkaat Kuljettajat 1 2 3 4 5 6 7 8 9 10 11 Pisteet Sijoitus 2014–15 Spark-Renault SRT 01E 2014–15 Spark- Renault SRT 01E BEI PUT PDE BNA MIA LBH MON BER MOS LON LON 17 10. 2014–15 Spark-Renault SRT 01E Jarno Trulli Kesk. 17 4 Kesk. 15 Kesk. 11 19† 18† 15 Kesk. 2014–15 Spark-Renault SRT 01E Michela Cerruti 14 Kesk. 12 Kesk. 2014–15 Spark-Renault SRT 01E Vitantonio Liuzzi 16 13 14 9 17 2014–15 Spark-Renault SRT 01E Alex Fontana Kesk. 14 2015–16 Motomatica JT-01 2015–16 Motomatica JT-01 BEI PUT PDE BNA MEX LBH PAR BER LON LON 0 10. 2015–16 Motomatica JT-01 Salvador Durán DNP EX EX EX EX EX EX EX EX 2015–16 Motomatica JT-01 Jarno Trulli DNP EX EX EX EX EX EX EX EX 2015–16 Motomatica JT-01 Vitantonio Liuzzi DNP DNP EX EX EX EX EX EX EX EX ==Lähteet== ==Aiheesta muualla== Luokka:Formula E -tallit Luokka:Sveitsiläiset autourheilutallit
Deerhunter

Deerhunter on yhdysvaltalainen indie rock-yhtye, joka perustettiin Atlantassa vuonna 2001. Yhtye kuvailee musiikkiaan ambient punkiksi, vaikka musiikissa on vaikutteita noise rock, garage rock, art rock, shoegaze ja post-punk -tyyleistä. Kokoonpano on vaihdellut vuosien saatossa useasti. == Jäsenet == * Bradford Cox – laulu, kitara, lyömäsoittimet, kosketinsoittimet * Lockett Pundt – kitara, taustalaulu, koskettimet * Moses Archuleta – rummut, lyömäsoittimet * Frankie Broyles – kitara * Josh McKay – basso, urut * Javier Morales – koskettimet, saksofoni * Rhasaan Manning – perkussiot == Diskografia == === Studioalbumit === *Turn It Up Faggot (2005) *Cryptograms (2007) *Microcastle (2008) *Weird Era Cont. (2008) *Halcyon Digest (2010) *Monomania (2013) *Fading Frontier (2015) === EP:t === *Fluorescent Grey (2007) *Rainwater Cassette Exchange (2009) === Split-albumit === *Deerhunter/Alphabets Split (2005) *Deerhunter/Hubcap City Split(2006) *"Fluorescent Grey/Oh, It's Such A Shame" (2008) == Aiheesta muualla== * Viralliset sivut * * Halcyon Digest sivut * Deerhunterin haastattelu Luokka:Yhdysvaltalaiset indie rock -yhtyeet Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit
Bogesundin linna

Bogesundin linna on rakennus Ruotsissa Vaxholmin kunnassa. Alkuperäinen Pietari Brahen rakennuttama linna valmistui vuonna 1650. Porraskäytävä ja salonki sijoitettiin keskelle ja niitä ympäröivät muut huoneet. Julkisivu oli punainen ja kulmat harmaat. Brahen suku omisti linnan vuoteen 1739 asti. Se säilyi suurimmaksi osaksi muuttumattomana vuoteen 1859 asti. Silloin omistaja Nils Albrekt von Lantingshausen von Höpken rakennutti linnasta nelitornisen kansallisromanttisen ritarilinnan. Arkkitehteina toimivat F. W. Scholander ja Thor Medelplan. Viimeinen yksityinen omistaja omisti tilan vuoteen 1906 asti. Hänellä ei ollut rahaa kunnossapitoon, joten rakennukset ja maat jätettiin rappeutumaan. Valtio otti omaisuuden haltuunsa 1946 tarkoitusta varten säädetyn huonoon hoitoon liittyvän lain nojalla. Vuodesta 1949 linna on ollut rakennusmuistomerkki. Siellä hoidettiin jonkin aikaa alkoholisteja. Katto, julkisivut ja ikkunat remontoitiin perusteellisesti vuosina 1960–1970. 1990-luvulla linnan sisäosat järjestettiin siten, että sitä on mahdollista esitellä yleisölle. Ylimmässä kerroksessa on takka, ovet ja seinämaalausten jäännöksiä 1600-luvulta, muut kerrokset edustavat omia vuosisatojaan 1900-luvun alkuun asti. Puistossa on retkeilymaja. Siellä on myös joitakin 1800-luvun jälkipuolelta peräisin olevia hyvin säilyneitä työväen asuntoja. Puistoa entistetään romanttisen englantilaisen tyylin mukaiseksi, joka oli 1800-luvun lopussa. ==Lähteet== * Stockholms läns museum: Besöksmål - Bogesunds slott ==Aiheesta muualla== * Slottsguiden * Uppleva Vaxholm * Linnan kotisivut Luokka:Vaxholmin kunta Luokka:Tukholman läänin linnat
Driveclub

Driveclub on Evolution Studiosin kehittämä ajopeli, joka julkaistiin alun perin Pohjois-Amerikassa 7. lokakuuta 2014 PlayStation 4:lle. Peli julkistettiin PlayStation 4:n lehdistötilaisuudessa 20. helmikuuta 2013. Pelin ideana on liittyä ajoklubiin ja kilpailla muiden kanssa. Pelaaja saa voittamistaan kilpailuista ja suorittamistaan ratahaasteista pisteitä. Samalla sekä pelaaja että klubi keräävät tasopisteitä, jotka avaavat uusia autoja. Pelattavana on yhteensä 11 rataa, jotka sijoittuvat viiteen eri maahan. Pelissä on kolme pääpelitilaa. Driveclub VR on PlayStation VR -laitteelle kehitetty versio pelistä. == Arviot == Pelillä on GameRankingsissa 71,23 prosentin keskiarvo ja Metacriticissä 72/100. IGN antoi pelille arvosanaksi 7,9/10, Game Informer 7,79/10 ja GameTrailers 8,6/10. == Lähteet == == Aiheesta muualla == *Peli PlayStation.comissa Luokka:Vuoden 2014 videopelit Luokka:Ajopelit Luokka:PlayStation 4 -pelit Luokka:PlayStation VR -pelit Luokka:PlayStation 4 Pro -tehostetut pelit
Isokarpeet

Isokarpeet (Parmelia) on karpeiden heimoon kuuluva suku. Liuskat voivat olla litteitä tai lehden muotoisia. Kasvustot voivat olla myös joko koveria tai kuperia. Väriltään lajit ovat ruskean tai harmaan sävyisiä. Alapuolella on paljon juurtumahapsia. Liuskojen yläpuolella on ruskeita kotelomaljoja ja sekovarren sisäpuolella on kuromapulloja. Isokarpeet kasvavat joko kasvien tai kivien päällä. Sukuun kuuluvia lajeja ovat kouruisokarve (Parmelia fraudans), luotoisokarve (P. omphalodes subsp. discordans), limi-isokarve (P. omphalodes subsp. omphalodes), liuskaisokarve (P. pinnatifida tai P. omphalodes subsp. pinnatifida), kallioisokarve (P. saxatilis) ja raidanisokarve (P. sulcata). == Lähteet == == Aiheesta muualla == * Laji.fi: Isokarpeet – Parmelia * UniProt: Taxonomy - Parmelia * Global Biodiversity Information Facility (GBIF): Parmelia * Consortium of Lichen Herbaria: Parmelia * PheroBase: Semiochemicals of Genus Parmelia *
The Evil Within

The Evil Within on Tango Gameworksin kehittämä ja Bethesda Softworksin julkaisema selviytymiskauhupeli, joka julkaistiin Pohjois-Amerikassa ja Euroopassa 14. lokakuuta 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Peli julkaistiin myös Australiassa 16. lokakuuta 2014. Pelissä pelaaja ohjaa etsivä Sebastian Castellanosia, pelin protagonistia, joka herää uudessa, muuttuneessa maailmassa. Hänen tehtävänään on selvittää, mistä pahuuden lähde on peräisin. Peliä pelataan kolmannen persoonan näkökulmasta. Pelaajalla on käytössä erilaisia aseita, joilla taistella vihollisia vastaan. ==Pelaaminen== Peli koostuu Chaptereistä eli luvuista. Lukuja on yhteensä 16. Useimmat viholliset, joita pelaaja kohtaa ovat riivattuja (The Haunted). He ovat vaarallisia laumoina ja voivat helposti saartaa pelaajan nurkkaan. Pelissä on myös mekaniikka, joka on tuttu ensimmäisestä Resident Evil- pelistä. Surmatut riivatut voi tuhota kokonaan polttamalla heidät tulitikuilla. Tulitikkuja on vain rajattu määrä, joten pelaajan on valittava viisaasti, mitkä ruumit hän polttaa. Niillä voidaan myös kätevästi tappaa joukon riivattuja, sillä tuli tarttuu lähellä oleviin vihollisiinkin. Aseita on pelissä viisi: kaksi revolveria (joista toinen on huipputehoisempi), haulikko, tarkkuuskivääri ja jalkajousi. Jalkajousen avulla voi ampua erilaisia nuolityyppejä, esimerkiksi tuhoisia räjähdenuolia ja sokaistaviin sähkönuoliin. Pelin keräilyesineistä ja läpäisemisestä voi avata lisää aseita, kuten esimerkiksi konepistoolin ja raketinheittimen. Ammukset löytyvät pieninä määrinä, pakottaen pelaajaa käyttämään lähitaistelua tai tarkkoja pääosumia. Pulloilla voi hämätä vihollisia ja jopa tainnuttaa hetkellisesti. Ympärillä lojuvia tai vihollisilta pudotettuja kirveitä ja soihtuja voi myös käyttää hyväksi. Pelissä voi myös päivittää Sebastianin taitoja, Green Gelin avulla. Green Geliä saa rikotuista laatikoista, arkuista ja surmatuilta vihollisilta sekä päävastuksilta. Sen avulla voi päivittää mm. ammusten enimmäismäärää, aseiden latausaikoja tai vaikkapa kestävyyttä. Pelissä on myös muutamia palapelejä ratkottavaksi, jotka avaavat tien eteenpäin. Pelin aikana Sebastiania jahtaa moniraajainen hirviö, jolta voi joko juosta pakoon tai kukistaa hetkellisesti. == Aiheesta muualla == * *Virallinen sivusto Evil Within Evil Within Evil Within Evil Within Evil Within Evil Within Evil Within Luokka:Japanissa kehitetyt videopelit
Jean Tirole

Jean Marcel Tirole (s. 9. elokuuta 1953 Troyes, Ranska) on ranskalainen taloustieteen professori. Tirole toimi professorina yhdysvaltalaisessa Massachusetts Institute of Technologyssa (MIT) ennen siirtymistään Toulouse School of Economics (TSE) -yliopistoon vuonna 1991. Tirole sai vuonna 2014 Nobelin taloustieteen palkinnon määräävää markkina-asemaa ja sääntelyä koskevasta tutkimuksestaan. Vuonna 1993 Tirole palkittiin suomalaisella Yrjö Jahnssonin säätiön palkinnolla. Suomen Pankin pääjohtaja Erkki Liikanen pitää Tirolen teosta Economics for the Common Good (2017) yhtenä vuoden tärkeimmistä talouskirjoista. Tirole kertoo kirjassaan Liikasen mukaan selkokielellä siitä, miten taloustieteen tutkimus edistää suurten ongelmien ratkaisemista ja maailman ymmärtämistä. ==Lähteet== ==Aiheesta muualla== * Luokka:Nobelin taloustieteen palkinnon saajat Luokka:Ranskalaiset taloustieteilijät Luokka:Ranskan tiedeakatemian jäsenet Luokka:Ranskalaiset professorit Luokka:Vuonna 1953 syntyneet Luokka:Elävät henkilöt
Andretti Autosport (Formula E)

Andretti Formula E on yhdysvaltalainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Tallin kuljettajina toimii kaudella 2023–2024 britti Jake Dennis ja ranskalainen Norman Nato. == Historia == === Kausi 2014–2015 === Talli lähti kauteen toisena kahdesta yhdysvaltalaisesta tallista. Kauden avauskilpailuun Kiinan ePrix'iin talli palkkasi kuljettajikseen ranskalaiset Franck Montagnyn sekä Charles Picin. Pic ajoi tallissa kauden aikana vain avauskilpailun. Montagny ajoi myös Malesian GP:ssä, mutta kärähti kokaiinin käytöstä kilpailun jälkeisessä dopingtestissä. Matthew Brabham korvasi Picin Malesiassa ja jatkoi pestiään myös Uruguayn ePrixissä. Uruguayssä Brabham sai rinnallensa Jean-Eric Vergnen. Vergne ajoi debyytissään kilpailun paalupaikalle. Argentiinan GP:ssä Marco Andretti korvasi Matthew Brabhamin. === Kausi 2015–2016 === Kaudeksi 2015–2016 Andretti kertoi avanneensa uuden osaston valmistamaan tallille oman voimansiirtolinjan. Andretti ilmoitti myös sopineensa yhteistyöstä Amlinin kanssa useamman vuoden sopimuksella. Kautta edeltävissä testeissä Andrettin uuden moottorin ongelmat estivät merkittävän testaamisen. Talli päätti palata käyttämään ensimmäisellä kaudella käytettyä McLarenin moottoria, suunnitelmissa tuoda oma moottorinsa sarjan kolmannelle kaudella. Kuljettajikseen talli värväsi Robin Frijnsin ja Simona de Silvestron. Talli sijoittui kauden päätteeksi valmistajien sarjassa seitsemänneksi. === Kausi 2016–2017 === Kaudelle 2016–2017 talli palkkasi Robin Frijnsin tallikaveriksi portugalilaisen António Félix da Costan. ==Tulokset== Vuosi Runko Renkaat Kuljettajat 1 2 3 4 5 6 7 8 9 10 11 12 Pisteet Sijoitus 2014–15 Spark-Renault SRT 01E 2014–15 Spark-Renault SRT 01E BEI PUT PDE BNA MIA LBH MON BER MOS LON LON 119 6. 2014–15 Spark-Renault SRT 01E Franck Montagny 2 15 2014–15 Spark- Renault SRT 01E Charles Pic 4 2014–15 Spark-Renault SRT 01E Matthew Brabham 13 Kesk. 2014–15 Spark-Renault SRT 01E Jean-Eric Vergne 14† 6 18 2 Kesk. 7 4 3 16 2014–15 Spark-Renault SRT 01E Marco Andretti 12 2014–15 Spark-Renault SRT 01E Scott Speed 2 Kesk. 12 13 2014–15 Spark-Renault SRT 01E Justin Wilson 10 2014–15 Spark-Renault SRT 01E Simona de Silvestro 11 12 2015–16 Andretti ATEC-01 2015–16 Andretti ATEC-01 BEI PUT PDE BNA MEX LBH PAR BER LON LON 49 7. 2015–16 Andretti ATEC-01 Robin Frijns 10 3 10 8 5 15 7 6 Kesk. Kesk. 2015–16 Andretti ATEC-01 Simona de Silvestro Kesk. 13 11 14 14 9 15 9 14 Kesk. 2016–17 Andretti ATEC-02 2016–17 Andretti ATEC-02 HKG MAR BNA MEX MON PAR BER BRU NYC NYC MTR MTR 18* 8.* 2016–17 Andretti ATEC-02 Robin Frijns 6 11 14 2016–17 Andretti ATEC-02 António Félix da Costa 5 Kesk. 11 ** Kausi käynnissä. **Lihavointi** = Paalupaikka. _Kursivointi_ = Nopein kierros. === Saavutukset === Nopeimmat kierrokset {| class="wikitable" style="font-size: 95%;" Nro Kilpailu 1 Monacon ePrix 2015 ==Lähteet== Luokka:Formula E -tallit Luokka:Yhdysvaltalaiset autourheilutallit
FS Talisman (1862)

Talisman oli Ranskan laivaston vuonna 1862 vesillelaskettu puurunkoinen parkkitakiloitu ja klipperikeulalla varustettu pyöreä peräinen korvetti. Se luokiteltiin myöhemmin 2. luokan risteilijäksi. == Valmistus == Alus tilattiin Augustin Normandilta Le Havresta ja sen köli laskettiin vuonna 1860. Alus laskettiin vesille 24. syyskuuta 1862 ja se otettiin palvelukseen vuonna 1863.dossiersmarine.free.fr == Palvelus == Aluksen aseistukseksi vaihdettiin myöhemmin yläkannelle neljä 5,5" modèle 1870 -tykkiä ja kaksi 3,9" tykkiä keulaan ja perään. Lisäksi asennettiin vielä neljä 37 millimetrin tykkiä.Gardiner, Robert s. 316. Alus poistettiin alusluettelosta 7. heinäkuuta 1893 ja se muutettiin varastolaivaksi vuonna 1896. == Lähteet == * === Viitteet === Luokka:Ranskan laivaston risteilijät
Hijazin kuningaskunta

Hijazin kuningaskunta () oli Hijazin alueella nykyisen Saudi-Arabian alueella vuosina 1916–1925 sijainnut kuningaskunta. Se itsenäistyi ensimmäisen maailmansodan aikana käydyn arabikapinan seurauksena, kun Mekan šarif Husain ibn Ali nousi kesäkuussa 1916 Britannian tuella kapinaan Osmanien valtakuntaa vastaan. Hijazin kuningaskunnan itsenäisyys tunnustettiin Sèvresin rauhansopimuksessa vuonna 1920. Valtio koostui kahdesta erityyppisestä alueesta, rannikkovyöhykkestä ja sisämaasta, joita erotti vuoristoalue; myös valtion nimi Hijaz (’jaettu’) viittasi tähän kahtalaisuuteen. Alueen tärkeimmät kaupungit olivat tuolloinkin Mekka, Medina ja Jedda. Osmanikaudella vuosina 1900–1908 rakennettiin Damaskoksen ja Medinan välinen rautatie, joka oli tärkeä pyhiinvaeltajien kulkuväylä. Nejdin sulttaani Ibn Sa’ud valloitti alueen vuonna 1924 ja liitti sen Nejdin sulttaanikuntaan. Tammikuussa 1926 ibn Sa’ud julistettiin Hijazin kuninkaaksi Mekan suuressa moskeijassa. Yhdistetystä valtiosta käytettiin nimeä Nejdin ja Hijazin kuningaskunta. Vuonna 1932 valtiosta tuli Saudi-Arabia. == Lähteet == == Aiheesta muualla == Luokka:Lähi-idän entiset valtiot Luokka:Aasian entiset monarkiat Luokka:Saudi- Arabian historia
FS Résolue (1863)

Résolue oli Ranskan laivaston vuonna 1863 vesillelasketusta 42-tykkisestä purjefregatista muutettu potkurikorvetti. == Valmistus == Alus tilattiin Cherbourgin laivastontelakka ja sen köli laskettiin 22. lokakuuta 1846. Alus laskettiin vesille 18. kesäkuuta 1863 ja se otettiin palvelukseen vuonna 1864.dossiersmarine.free.fr == Palvelus == Aluksen höyrykone poistettiin ja se oli purjekoululaivana aina vuoteen 1913.Gardiner, Robert s. 315. Alus poistettiin alusluettelosta 1990. == Lähteet == * === Viitteet === Luokka:Ranskan laivaston risteilijät
FS Armorique (1862)

Armorique oli Ranskan laivaston vuonna 1862 vesillelaskettu 42-tykkisestä purjefregatista muutettu potkurikorvetti. == Valmistus == Alus tilattiin Lorientin laivastontelakka ja sen köli laskettiin 19. huhtikuuta 1850. Alus laskettiin vesille 1. maaliskuuta 1862 ja se otettiin palvelukseen vuonna 1863.dossiersmarine.free.fr == Palvelus == Armoriquen runko sahattiin muutostöiden yhteydessä poikki ja sitä jatkettiin keskeltä osana vuoden 1858 laivasto-ohjelmaan sisällytettyjä muutostöitä, joilla purjealuksia muutettiin höyrykäyttöiseksi. Muutostöiden jälkeen aluksen mitat olivat pituus 76,95, leveys 13,5 ja syväys 5,89 metriä. Alus oli Gabonissa syyskuusta 1863 maaliskuuhun 1866. Se poistettiin alusluettelosta 8. marraskuuta 1884. == Lähteet == * === Viitteet === Luokka:Ranskan laivaston risteilijät
Branimir Hrgota

Branimir Hrgota (s. 12. tammikuuta 1993 Zenica, Bosnia ja Hertsegovina) on bosnialaista ja kroatialaista alkuperää oleva ruotsalainen jalkapalloilija, joka edustaa Bundesliigassa pelaavaa Borussia Mönchengladbachia. Vasenjalkaisen Hrgotan pelipaikka on hyökkääjä. Hän kuuluu myös Ruotsin jalkapallomaajoukkueeseen. == Seurajoukkueura == Hrgota on ruotsalaisen Jönköpings Södran kasvatti. Hän pelasi seuran ykkösjoukkueessa Superettanissa vuodet 2011–2012, jolloin 39 pelissä syntyi 28 maalia. Vuonna 2012 Hrgota siirtyi Bundesliigaseura Borussia Mönchengladbachin organisaatioon. Aluksi hän edusti seuran kakkosjoukkuetta. Toukokuussa 2013 Hrgota debytoi avauskokoonpanossa Mainzia vastaan ja teki hattutempun. Hän sai hyvin vastuuta joukkueessa kaudella 2014–2015. == Maajoukkueura == Hrgota olisi saanut edustaa joko Ruotsia, Kroatiaa tai Bosnia-Hertsegovinaa. Kroatian alle 21-vuotiaiden valmentaja Ivo Šušak yritti saada Hrgotan joukkueeseensa syksyllä 2012, mutta tämä kieltäytyi. Ruotsin jalkapallomaajoukkueen valmentaja Erik Hamrén valitsi Hrgotan mukaan EM-karsintaotteluun Itävaltaa vastaan syyskuussa 2014. Hrgota teki tuossa ottelussa maajoukkuedebyyttinsä. == Lähteet == * * http://www.national-football- teams.com/player/56824/Branimir_Hrgota.html Luokka:Ruotsalaiset jalkapalloilijat Luokka:Vuonna 1993 syntyneet Luokka:Elävät henkilöt
Bathin ritarikunta

pienoiskuva|Ritarikunnan tunnuksia Bathin ritarikunta (Order of the Bath, ennen Most Honourable Military Order of the Bath) on brittiläinen kunniaritarikunta, jonka perusti kuningas Yrjö I vuonna 1725. Bathin ritarikunta on brittiläisistä ritarikunnista neljänneksi korkein. Jäsenyyden myöntää Yhdistyneen kuningaskunnan hallitsija. Vuoden 1971 jälkeen se on voitu myöntää myös naisille. Vuoteen 1815 saakka ritarikunnalla oli ainoastaan yksi jäsenluokka: Knight Companion (KB). Nykypäivänä ritarikuntaan sisältyy kolme jäsenluokkaa: * Knight Grand Cross (GCB) tai Dame Grand Cross (GCB) * Knight Commander (KCB) tai Dame Commander (DCB) * Companion (CB) == Lähteet == == Aiheesta muualla == *
Trevor van Riemsdyk

Trevor van Riemsdyk (s. 24. heinäkuuta 1991 Middleton Township, Yhdysvallat) on yhdysvaltalainen jääkiekkoilija, joka edustaa NHL-seura Washington Capitalsia. Oikealta laukovan van Riemsdykin pelipaikka on puolustaja. ==Ura== Maaliskuussa 2014 hän siirtyi juniorisarjoista Blackhawksin riveihin. Debyytti NHL:ssä tapahtui lokakuussa 2014 Dallas Starsia vastaan. Samalla kaudella Van Riemsdyk voitti myös Stanley Cupin Chicago Blackhawksin riveissä. 2015 kesällä Trevor teki Blackhawksin kanssa kaksivuotisen ja yksisuuntaisen jatkosopimuksen. Maaliskuussa 2021 van Riemsdyk teki Capitalsin kanssa yksivuotisen ja yhteensä 1,9 miljoonan dollarin arvoisen jatkosopimuksen. https://www.nhl.com/news/trevor-van-riemsdyk-agrees-to-two-year-contract-with- washington-capitals/c-322765732 ==Muuta== Van Riemsdykin isoveli James van Riemsdyk on myös jääkiekkoilija. == Lähteet == * === Viitteet === Luokka:Yhdysvaltalaiset jääkiekkoilijat Luokka:Washington Capitalsin pelaajat Luokka:Amerikanalankomaalaiset Luokka:Vuonna 1991 syntyneet Luokka:Elävät henkilöt
Ilmajoen asevarikon räjähdysonnettomuus

Ilmajoen asevarikon räjähdys tapahtui jatkosodan aikana 20. lokakuuta 1941 Ilmajoen Palonkylässä sijainneella Asevarikko 4:llä. Räjähdyksessä kuoli viisi henkilöä, varikon rakennukset kärsivät suuria vaurioita ja runsaasti varastoituja ampumatarvikkeita ja räjähdysaineita tuhoutui. Asevarikko 4:lle on varastoitu erilaisia ampumatarvikkeita kiväärinpatruunoista aina tykinammuksiin saakka. Ammukset oli varastoitu pariinkymmeneen varastovajaan jotka oli erotettu toisistaan 1,5–2,5 metrin korkuisilla maavalleilla. Varikolla oli työssä yli 40 miestä varastotöissä ja lisäksi vartiomiehiä oli kolme. Ensimmäinen räjähdys tapahtui aamupäivällä noin kello 11 aikaan vajassa jossa neljän miehen ryhmä oli irrottamassa kärkitulppia englantilaisista kuuden tuuman kranaateista. Ensimmäistä räjähdystä seurasi 15 minuutin kuluttua toinen suurempi räjähdys kun vajaan varastoidut ampumatarvikkeet räjähtivät ja koko vaja tuhoutui täysin. Ammuksensirpaleet ja räjähdysten sinkoamat palavat kappaleet aiheuttivat vajan ympäristössä lisää vahinkoja ja sytyttivät tulipaloja. Suurin yksittäinen räjähdys tapahtui noin kello 12 aikaan kun ruuti- ja räjähdysainevarasto tuhoutui niin että jäljelle jäi vain 2,5 metriä syvä 10 × 12 metrin kokoinen kuoppa. Sammutustöihin päästiin jatkuvien räjähdysten ja sirpalevaaran takia vasta iltapäivällä ja pieniä räjähdyksiä jatkui aina seuraavaan aamuun saakka. Ilmanpaine rikkoi ikkunoita varikon lähiymäristön taloissa ja räjähdys kuultiin 15 kilometrin päässä Seinäjoella saakka. Räjähdyksessä kuoli neljä vajassa työskennellyttä miestä ja lisäksi yksi vartiomies sai surmansa ammuksen sirpaleesta. Räjähdyksen alkusyynä oli se että yhden ammuksen kiinnijuuttunutta kärkitulppaa yritettiin avata väkivalloin sillä seurauksella että tulpan kierteisiin jäänyt tetryylijauheräjähde syttyi kuumentuessaan palamaan. == Lähteet == * Varikko lensi ilmaan, Kansa Taisteli 10/1984, s. 350–352 Asevarikon räjähdysonnettomuus Luokka:Vuoden 1941 onnettomuudet Luokka:1940-luvun onnettomuudet Suomessa Luokka:Räjähdysonnettomuudet Suomessa Luokka:Jatkosota
Kunnianarvoisan palveluksen mitali

Distinguished Service Order on brittiläinen sotilasansiomitali. Sen perusti kuningatar Viktoria 1886. Ansiomitalin vastaanottajat ovat oikeutettuja käyttämään nimensä ohessa lyhennettä DSO. Tunnettuja kunniamitalilla palkittuja henkilöitä: * Max Manus * T. E. Lawrence. == Lähteet == == Aiheesta muualla == Luokka:Yhdistyneen kuningaskunnan sotilasansiomitalit
Team Aguri

Team Aguri (virallisellä nimellä Team Aguri Formula E Team, aiemmin nimellä Amlin Aguri) on entinen brittiläis-japanilainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Kaudella 2015-2016 tallin kuljettajina toimivat António Félix da Costa ja Nathanaël Berthon. Talli lopetti kauden 2015–2016 jälkeen ja tallin pohjalta perustettiin Techeetah -talli. == Historia == === Kausi 2014-15 === thumb|250px|Félix da Costa Amlin Agurin ratissa Berliinissä 2015. Ennen kautta Amlin Aguri -nimellä toimineen tallin kuljettajiksi ilmoitettiin António Félix da Costa ja Katherine Legge. Ensimmäisessä kilpailussa Kiinassa Félix da Costan tilalla ajoi entinen japanilainen F1-kuljettaja Takuma Satō, sillä Félix da Costa oli kilpailemassa DTM-sarjassa. Malesiassa Félix da Costa teki Formula E -debyyttinsä. Uruguayssa Salvador Durán korvasi Leggen ja jatkoi tallissa loppukauden. Argentiinassa ajetussa osakilpailussa Félix da Costa otti tallin ensimmäisen osakilpailuvoiton. Kauden päättäneessä Lontoon osakilpailussa DTM-kilpailun vuoksi estyneen Félix da Costan korvasi toinen entinen japanilainen F1-kuljettaja Sakon Yamamoto. Kauden aikana talli keräsi 66 pistettä ja sijoittui tallien mestaruussarjassa seitsemänneksi. === Kausi 2015-2016 === Kaudeksi 2015–16 talli vaihtoi nimensä Team Aguriksi nimisponsori Amlinin jätettyä tallin. Toisesta kaudesta lähtien tallien olisi mahdollistä hyödyntää omia innovaatioitaan auton voimansiirrossa, mutta Team Aguri päätti jatkaa ensimmäisellä kaudella kaikkien tallien käyttämällä autolla. Félix da Costa jatkaa tallin kuljettajana myös toisella kaudella. Tallikaverikseen hän sai ranskalaisen Nathanaël Berthonin. Berthon ajoi kuitenkin vain kolme kilpailua kunnes Salvador Durán teki paluun tallin kilpakuljettajaksi ja korvasi Berthonin. == Tulokset == Vuosi Runko Renkaat Kuljettajat 1 2 3 4 5 6 7 8 9 10 11 Pisteet Sijoitus 2014–15 Spark-Renault SRT 01E 2014–15 Spark-Renault SRT 01E BEI PUT PDE BNA MIA LBH MON BER MOS LON LON 66 7. 2014–15 Spark-Renault SRT 01E Takuma Satō _Kesk._ 2014–15 Spark-Renault SRT 01E Katherine Legge 15 16 2014–15 Spark-Renault SRT 01E António Félix da Costa 8 Kesk. 1 6 7 9 11 7 2014–15 Spark-Renault SRT 01E Salvador Durán Kesk. DSQ 10 Kesk. Kesk. 16 6 17 8 2014–15 Spark-Renault SRT 01E Sakon Yamamoto Kesk. Kesk. 2015–16 Spark-Renault SRT 01E 2015–16 Spark-Renault SRT 01E BEI PUT PDE BNA MEX LBH PAR BER LON LON 32 8. 2015–16 Spark-Renault SRT 01E António Félix da Costa Kesk. 6 6 Kesk. Kesk. Kesk. 8 6 11 2015–16 Spark-Renault SRT 01E Nathanaël Berthon 8 15 14 2015–16 Spark-Renault SRT 01E Salvador Durán Kesk. 15 14 2015–16 Spark-Renault SRT 01E Qinghua Ma Kesk. 14 11 12 2015–16 Spark-Renault SRT 01E Rene Rast Kesk. == Lähteet == == Aiheesta muualla == *http://www.amlin- aguri.com/index.php Luokka:Formula E -tallit Luokka:Brittiläiset autourheilutallit Luokka:Japanilaiset autourheilutallit
Hemmo O. Hakkarainen

Hemmo O. Hakkarainen (23. joulukuuta 1920 Säyneinen – 29. maaliskuuta 2014) oli kirvesmies ja suomalainen sotakirjailija. Suomen Kulttuurirahaston Pohjois-Savon nimikkorahasto Hemmo Hakkaraisen rahasto perustuu Hakkaraisen vuonna 1982 tekemään lahjoitukseen. Hakkaraisen vanhemmat olivat pienviljelijä Antti Arvid Hakkarainen ja talollisentytär Ida Hakkarainen. Hän kävi kansakoulun ja on asunut Kuopiossa vuodesta 1952 alkaen. Hakkarainen kirjoitti kaksi ensimmäistä sotaromaaniaan Myyty partio ja Välirauhan partio Arvo A. Juvosen muistiinpanojen pohjalta. Romaani Aavekomppania kertoi 14. divisioonaan kuuluneen Erillisen Polkupyöräkomppanian (Er.Vahv.PPK) vaiheista jatkosodassa Ilomantsissa, Porajärvellä ja Seesjärvellä. Romaani Pellikan kaukopartio taas kertoi Rukajärven suunnalla jatkosodan aikana toimineesta vänrikki Pentti Pellikan johtamasta kaukopartiosta. == Teoksia == * Myyty partio : romaani. Karisto 1983 * Välirauhan partio : romaani. Karisto 1984 * Aavekomppania : romaani. Karisto 1986 * Pellikan kaukopartio. Karisto 1994 == Lähteet == * Kirjasampo.fi : Hemmo O. Hakkarainen * Pohjoissavolaisen kaunokirjallisuuden bibliografia : Hemmo O. Hakkarainen === Viitteet === Luokka:Suomalaiset sotakirjailijat Luokka:Vuonna 1920 syntyneet Luokka:Vuonna 2014 kuolleet
Jean Aurén

Jean Carl Erik AurénYlioppilastutkintolautakunta (s. 20. maaliskuuta 1994 Kruunupyy) on suomalainen jääkiekkomaalivahti, joka pelasi kaudella 2016–2017 II-divisioonajoukkue IK Kronanissa. ==Ura== ===Seuraura=== Aurénin kasvattajaseura on IK Kronan. Hän pelasi juniorina sittemmin myös Kokkolan Hermeksessä, josta Aurén siirtyi 16-vuotiaana Vaasan Sportiin kaudeksi 2010–2011. Hän pelasi kautensa suurimmaksi osaksi B-nuorissa, mutta Aurén sai tililleen myös yhdeksän ottelua A-nuorissa. Kesäkuussa 2011 hän teki kaksivuotisen Mestis-sopimuksen Sportin kanssa. Kaudella 2011–2012 Aurén otti itselleen seuran A-nuorten ykkösmaalivahdin paikan ja torjui 26 runkosarjaottelua. Hän toimi luukkuvahtina kymmenessä Mestis-ottelussa, mutta ei saanut kuitenkaan peliaikaa. Kaudella 2013–2014 Aurén kantoi kolmatta kautta Sportin A-nuorten pääasiallista ykkösmaalivahdin vastuuta. Hän puki kauden aikana Mestiksessä 18 runkosarjaotteluun ja myös pelasi yhden ottelun. Pudotuspeleissä Aurén puki yhteen otteluun. Sport nostettiin SM-liigaan kaudeksi 2014–2015 ja myös Aurén teki joukkueen kanssa vuoden mittaisen jatkosopimuksen huhtikuussa 2014. Hän kähti kauteen taas Sportin kolmosmaalivahtina. Aurén nousi joukkueen kokoonpanoon ensimmäisen kerran SM- liigassa 14. lokakuuta 2014, kun ykkösmaalivahti Hannu Toivonen oli sivussa. Hän teki ottelussa myös liigadebyyttinsä, kun Ville Hostikka vaihdettiin ajassa 57.28. Aurén sai ottelussa peliaikaa vain 1.04 minuuttia, eikä hänellä kertynyt torjuntoja, eikä päästettyjä maaleja. Noin viikkoa myöhemmin Aurén purki omasta aloitteestaan sopimuksensa Sportin kanssa keskittyäkseen opiskeluun. Hän ei pelannut loppukaudella, eikä seuraavalla kaudella 2015–2016 missään. Aurén palasi kaukaloihin tammikuussa 2017 liityttyään kasvattajaseuransa IK Kronanin II-divisioonajoukkueeseen. 21\. tammikuuta 2017 hän onnistui tekemään maalin vieraissa Lapuan Virkiää vastaan viimeisteltyään IK Kronanille 6–9-loppulukeman 48 sekuntia ennen päätössummeria. ===Maajoukkueura=== Aurén pelasi alle 18-vuotiaiden MM-kilpailuissa vuonna 2012, jolloin hän toimi lähinnä Suomen kakkosmaalivahtina Joonas Korpisalolle ja torjui kahdessa ottelussa. Aurén pelasi myös Ivan Hlinkan muistoturnauksessa vuonna 2011. Suomi hävisi kuitenkin pronssiottelun Venäjää vastaan voittomaalikilpailussa lukemin 1–2. Hän edusti myös alle 17-vuotiaiden maajoukkuetta Euroopan nuorten olympiafestivaaleilla vuonna 2011, jolloin Aurén voitti hopeaa. ==Muuta== Aurén valmistui ylioppilaaksi Vasa gymnasiumista keväällä 2013. ==Tilastot== Runkosarja Pudotuspelit Kausi Joukkue Liiga O V H T MIN PM NP PMK TP% O V H MIN PM NP PMK TP% 2013–2014 Sport Mestis 1 5 0 6.21 80,8 – – – – – – – – 2014–2015 Sport SM-liiga 1 0 0 0 1 0 0 0.00 100 – – – – – – – – 2015–2016 ei pelannut 2016–2017 IK Kronan II- divisioona 11 28 90,4 3 10 86,8 ===Maajoukkuetilastot=== Vuosi Turnaus O V H MIN PM NP PMK TP% 2012 U18 2 1 0 65 2 0 2.78 87,0 ==Lähteet== * * ===Viitteet=== Luokka:Suomalaiset jääkiekkomaalivahdit Luokka:Maalin tehneet jääkiekkomaalivahdit Luokka:Vuonna 1994 syntyneet Luokka:Elävät henkilöt
Toinen symposium

Symposium on vuonna 1992 perustettu Tampereelta kotoisin oleva rock-yhtye. Symposium on vuoden 1994 rocklyriikan suomenmestari. Yhtyeen esikoisalbumilta (CD) Ivalo-Bombay löytyy musiikin lisäksi Windows-multimediaohjelma Ivalosta Symposiaan, joka sisältää videoita, äänimaisemia sekä hyperromaanin. Kyseessä on ensimmäinen Suomessa tehty rock-cd-rom. ==Julkaisut== * Ivalo-Bombay (1995, Sonet/Polygram) * Toinen (2008) ==Lähteet== * http://www.perunamaa.net/sarjakuvarock/muita/sympos.html * http://www.yrttimaa.net/Blogi/?p=2468 * Ivalo-Bombay Fono.fi - äänitetietokannassa Luokka:Suomalaiset_rockyhtyeet